**Н А Ц Р Т**

 На основу члана 37.став 1 тачка 28 Статута Града Ниша („Сл. лист Града Ниша“, број 88/08, 143/2016 и 18/19) Скупштина Града Ниша на својој седници одржаној дана \_\_\_\_\_\_\_\_\_\_\_\_\_ донела је

**О Д Л У К У**

**О ДОДЕЛИ ПОМОЋИ УЧЕНИЦИМА ОСНОВНИХ ШКОЛА НА ТЕРИТОРИЈИ ГРАДА НИША**

**Члан 1.**

Овом одлукомсе утврђује право на доделу помоћи ученицима основних школа на територији Града Ниша у нето износу од 20.000 динара по ученику за школску 2025/2026. годину.

**Члан 2.**

 Новчана средства из члана 1. ове одлуке исплаћују се родитељима, старатељима или хранитељима ученика.

**Члан 3.**

 Средства предвиђена чланом 1. ове одлуке обезбеђују се у буџету Града Ниша, на позицијама Градске управе надлежне за послове образовања.

 Надлежна управа преноси средства на рачун школа у износу наведеном у захтеву школа, а према броју уписаних ученика по службеној евиденцији школа.

 Исплату родитељима, старатељима или хранитељима ученика обавља школа.

**Члан 4.**

 За реализацију ове одлуке је надлежна Градска управа надлежна за послове образовања, Градска управа за послове финансија и основне школе на територији Града Ниша.

**Члан 5.**

Ова одлука ступа на снагу наредног дана од дана објављивања у „Службеном листу Града Ниша.

Број:\_\_\_\_\_\_\_\_\_\_\_\_\_\_\_\_\_\_\_\_\_

У Нишу \_\_\_\_\_\_\_\_\_\_\_\_\_\_\_\_\_

**СКУПШТИНА ГРАДА НИША**

 Председник

 Проф. др Игор Новаковић

**О б р а з л о ж е њ е**

 Правни основ за доношење овог решења је садржан у Статуту Града Ниша, у члану 37. став 1. тачка 28 и у Закону о основама система образовања и васпитања („Сл. гласник РС“, број 88/17, 27/18 – др. закон, 10/19, 6/20, 129/21, 92/23 и 19/25) који у члану 190. став 1. Предвиђа да „установа може учешћем јединица локалне самоуправе или од проширене делатности да обезбеди средства за виши квалитет у области предшколског, основног и средњег образовања и васпитања“. Ставом 3. истог члана предвиђено је: „средства из става 1. овог члана користе се за побољшање услова образовања и васпитања у погледу простора, опреме и наставних средстава, за остваривање програма који нису основна делатност установе, за исхрану и помоћ деци и ученицима.“

 Разлог за ступање на снагу ове одлуке даном објављивања лежи у потреби да се велики број радњи који је потребан за њену реализацију спроведе у кратком временском року, јер је потребно прикупити велики број информација, обрадити их у року од два месеца, и реализовати најкасније почетком школске године.

 Средства за реализацију ове одлуке се обезбеђују у буџету Града Ниша.